La 8ª Mostra Novembre Negre culmina esta setmana amb el lliurament de premis
24 de novembre 2017

![](/media/vvnh3ku5/18-novembre-negre.jpg)  
  

La 8° Mostra Novembre Negre culmina esta setmana amb la clausura i lliurament de premis el diumenge 26 des de les 18 hores al Casal Jove del Port de Sagunt. El jurat del festival internacional de curtmetratges, que enguany celebra la seua cinquena edició, ha escollit com a millor obra _Baile de Máscaras_, de Javier Oliver, interpretada de manera brillant per Jesús Cenizo, Clare Duran i Antonio Dechent, i que s'endinsa en la terrible realitat dels abusos sexuals des d'una perspectiva molt subtil i íntima que a poc a poc va revelant la fina línia que ens separa del pitjor de l'ésser humà.

Durant la gala del diumenge es projectaran els curtmetratges finalistes perquè el públic assistent trie el Premi del Públic amb el seu vot. L'elecció serà entre:

  

'Hur

t'o de Jerónimo García Castela

'Susp

ense o Sorpresa' de Daniel Bernal.

.

'

Ciudadanos' de Marc

Nadal.

'Sesgo, prejuicios y golosinas'​ de Marc F

ont.

  

A més, durant l'acte es farà lliurament dels premis del concurs de microrrelats dels IES de Sagunt, en el qual han participat més de 70 estudiants, així com del concurs de curts “24 Hores Negres”, un certamen exprés les obres del qual es realitzen en un termini de 24h per joves d’entre 15 i 35 anys, gravades exclusivament a Sagunt. Els curts seleccionats es projectaran el diumenge 26 des de les 17 hores perquè el públic trie el millor.

Abans, el divendres 24 a les 19 hores tindrem la presentació del còmic _Tatuaje_ a càrrec de Bartolomé Seguí a la Llibreria El Puerto, que adapta la cèlebre obra de Manuel Vázquez Montalbán. L'acte es completarà amb un tast del vi Bala Perdida a càrrec de Bodegas Ferri i com a culminació temàtica després tindrà lloc el ja tradicional Sopar Carvalho en el restaurant Candela, amb receptes tretes del mític detectiu.

El dissabte, a partir de les 20 hores al Casal Jove tindrem el segon dels concerts d'enguany, el de l'artista xilena establida a València Soledad Vélez, que segueix de gira amb el seu últim disc _Danse and Hunt_, amb el qual ha donat un gir afegint al seu folk intimista propostes electròniques. Encara queden invitacions disponibles cridant al telèfon 96 268 34 39.

Pel que fa a les projeccions de cinema, destaquem les sessions matinals infantils que tindran lloc el dissabte i el diumenge a les 11.30 al Casal Jove i el Centre Cultural Mario Monreal de Sagunt respectivament, amb un clàssic com _Els Goonies_. El dissabte a la vesprada a les 19h al Casal Jove es projectarà la 2ª pel.lícula de _T__r__ai__nspotting_ i el diumenge a la vesprada, al Mario Monreal, es podrà veure _El_ _silencio de un hombre_, clàssic del gènere dirigit per Jean-Pierre Melville i protagonitzat pel duo Belmondo-Delon.

A més, es poden visitar les dues exposicions ‘Còmic Noir. Set clàssics del 9º Art, i Viure i morir a L.A.’, instal·lades en els passadissos del Casal Jove. Tots els detalls de la programació es poden consultar en la web del festival: [www.novembrenegre.es](http://www.novembrenegre.es/).

*   [](http://www.facebook.com/sharer.php?u=https://aytosagunto.es/va/actualitat/la-8ª-mostra-novembre-negre-culmina-esta-setmana-amb-el-lliurament-de-premis/ "Facebook")
*   [](http://twitter.com/share?url=https://aytosagunto.es/va/actualitat/la-8ª-mostra-novembre-negre-culmina-esta-setmana-amb-el-lliurament-de-premis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-8ª-mostra-novembre-negre-culmina-esta-setmana-amb-el-lliurament-de-premis/ "Linked In")
*   [](mailto:?body=https://aytosagunto.es/va/actualitat/la-8ª-mostra-novembre-negre-culmina-esta-setmana-amb-el-lliurament-de-premis/)